Strollad Komunour Nepal (Kreizenn Unaniezh-Masal)
Strollad al Labour (e nepaleg: नेपाल कम्युनिष्ट पार्टी (एकताकेन्द्र–मसाल)) a 'zo anv ur strollad komunour marksour-leninour maoour a strourm dre guzh hag er-maez eus al lezenn, bet krouet e Nepal e 2002 oa oa bet kendeuzet Strollad Komunour Nepal (Kreizenn Unaniezh) (SKN (KU) gant Strollad Komunour Nepal (Masal), bet disklêriet an unvanidigezh d'an 22 a viz Ebrel gant Sekretourion-Veur an daou Strollad Ram Singh Shris (SKN (M)) ha Narayan Kaji Shrestha (Prakash) (SKN (KU). Dont a reas Mohan Bikram Singh da vezañ kentañ Sekretour-Meur ar Strollad nevez-unanet. 

Sevel a ra ar Strollad a-du gant linenn bolitikel Mao Zedong hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh en 8vet Kuzuliadegoù).

Strollad Komunour Nepal (Kreizenn Unaniezh-Masal) a savas a-du gant derc'hel an armoù evit da a-benn da diskoulmañ kudenn politikel Nepal dre gendivizout ha kinnig a reas, gant strolladoù kleizour all, krouiñ un Dael Da c'hortoz. Sevel a ra a-enep d'ar fed ma c'hellfe en em veskañ SUA e aferioù diabarzh Nepal.

Goude ma kouezhas diktatorelezh ar Rouantelezh e miz Ebrel 2006 en em disrannas ar Strollad e meur a rann:
 da gentañ, ul lodenn vihan eus an izili a grouas Strollad Komunour Nepal (2006)
 da heul e tegouezhas div disrann brasoc'h: an hini gentañ ganti Mohan Bikram Singh en he fenn o sevel a-enep da gemer perzh er gouaranamant da c'hortoz, anvet Strollad Komunour Nepal (Masal) (2006), aet gantañ tri dileuriad
 ur rann ganti Rajbir en he fenn, aet gantañ daou dileuriad all, deut da vezañ Strollad Komunour (Unvanet).

Prakash e teuas da vezañ Sekretour-Meur ar Strollad a-vremañ da heul an disrannoù-se.

Meur a dalbenn ledan a zo dindan beli Strollad Komunour Nepal (Kreizenn Unaniezh-Masal), en o zouez:

 Talbenn ar studierion/ezed: Unvaniezh Studierion Holl Nepal (unvanet)] (All Nepal National Free Students Union (Unified));
 Talbenn sevenadurel: Indreni-Raktim Cultural Family ("Familh Sevenadurel Indreni-Raktim").
 Talbennoù en India: "Kevredigezh Unaniezh Holl Nepaliz India (Redenn Bennañ)" (All India Nepalese Unity Society (Mainstream)) ha "Kevredigezh Holl Studierion Nepalek India" (All India Nepali Students Association).

Liammoù diavaez:
The Tasks Ahead for the Communists - contribution of CPN(UC-M) to the 13th International Communist Seminar

Komunouriezh
Marksouriezh-Leninouriezh
Strolladoù komunour Nepal
ICMLPO (KE)